चौरी चराउन हिँड्नै पर्ने बाध्यता र शैक्षिक वातावरणको समस्या बीच पनि उनले पढे। अहिले पनि डोल्पामा पढ्न सजिलो छैन। न राम्रो विद्यालय छ न शिक्षक नै। न किताब कापी छन्, न पढ्ने वातावरण नै। त्यो समयमा पनि उनको पढ्ने इच्छाशक्तिका कारण उनका बुबा आमाले उनलाई भोट लिपीमा पढ्न पठाए। उनी साथीहरुको बीचमा गाउँमा अरु भन्दा जान्ने भए। बुझ्ने भए। हुलमा सबै भन्दा बढी भारी बोक्ने खच्चडले अलि बढी खाना पाए जस्तै नपढेकाहरुको बीचमा पढेका थिन्लेबाट सबैले अलि बढी आशा राखे।
